Ֆրեյա Մեյվոր

Ֆրեյա Մեյվոր (անգլ.՝ Freya Mavor, օգոստոսի 13, 1993(1993-08-13), Գլազգո, Միացյալ Թագավորություն), շոտլանդացի դերասանուհի, որն առավել հայտնի է դարձել «Կաթնակերներ» երիտասարդական սերիալում Մինի Մաքգինեսի դերը խաղալուց հետո։


== Կենսագրություն ==
Ֆրեյա Մեյվորը ծնվել է 1993 թվականի օգոստոսի 13-ին Մեծ Բրիտանիայի Գլազգո քաղաքում։ Հայրը՝ տիտղոսավոր դրամատուրգ Ջեյմս Մեյվորը, Նեպերայի էդինբուրգյան համալսարանում վարում է սցենարիստների դասընթաց։ Նրա պապը՝ Ռոնալդ Բինգո Մեյվորը, նախքան Շոնտլանդիայի արվեստի խորհրդի ղեկավար դառնալը, 1960-ական թվականներից  «The Scotsman»-ում աշխատել է որպես թատերական քննադատ։ Ֆրեյայի նախապապը՝ Ջեյմս Բրայդին (իսկական անունը՝ Օսբորն Մեյվոր), 1950 թվականին դրամայի քոլեջի ստեղծման ճանապարհով վերափոխել է շոտլանդական թատերական կացութաձևը՝ հանդիսանալով Շոտլանդիայի երաժշտության և դրամայի ակադեմիայի առաջատարը։ Ֆրեյայի մայրն ունի իռլանդական և դանիական արմատներ։
Ֆրեյան դերասանական արվեստով հետաքրքրվել է 10 տարեկանում՝ «Փայլատակում» ֆիլմը դիտելուց հետո։ Որոշ ժամանակ Ֆրեյան ընտանիքի հետ ապրել է Ֆրանսիայի Լա Ռոշել քաղաքում։ Նա սովորել է Լա Ռոշելի Էժեն Ֆրոմանտենի անվան քոլեջում, Էդինբուրգի Մերի Էրսկինի դպրոցում և 2008 թվականից եղել է Ազգային երիտասարդական թատրոնի անդամ։ Առաջին անգամ Մեյվորը դերասանուհու դեր է փորձել դպրոցում՝ Շեքսպիրի «Փոթորիկ»-ի բեմադրությունում խաղալով Միրինդայի դերը, իսկ հետո Ազգային երիտասարդական թատրոնում մասնակցել է Շեքսպիրի «Վենետիկի վաճառականը» բեմադրությանը։


== Կարիերա ==
2011 թվականին կայացել է Ֆրեյայի մասնագիտական դեբյուտը՝ E4 հեռուստաալիքի երեք մասից բաղկացած «Կաթնակերներ» հեռուստասերիալի Մինի Մաքգինեսի դերում․ մինչ այդ Մեյվորը փորձել էր Գրեյս Բլադի դերը։ Նա իր կերպարը նկարագրել է որպես «բավականին համարձակ և սրամիտ, բայց միանգամայն իր գործողությունների հետևանքների մասին չմտածող անձ»։
Ֆրայան եղել է Pringle of Scotland ընկերության 2011 թվականի գարուն-ամառ հավաքածուի դեմքը։
2013 թվականին Not Another Happy Ending ռոմանտիկ կատակերգությունում Մեյվորը խաղացել է Նիկոլա Բոլլի դերը։ Ֆիլմն առաջին անգամ ցուցադրվել է 2013 թվականին Էդինբուրգյան կինոփառատոնի եզրափակիչ երեկոյի ժամանակ։ Նույն թվականին Լիզի դերով նկարահանվել է «Արևածագը Լիթում» ֆիլմում․ մյուզիքլը վերամշակվել է «The Proclaimers» բանաստեղծության հիման վրա։ Ֆիլմի պրեմիերան կայացել է 2013 թվականին Տորոնտոյի կինոփառատոնում։ 2015 թվականին Մեյվորը նկարահանվել է ֆրանսիական «Ակնոցներով և հրացանով տիկինը ավտոմոբիլում» ֆիլմում։
Մեյվորը 2011 թվականին հեռուստատեսությամբ BBC One հեռուստաալիքի թողարկած «Սպիտակ թագուհին» դրամայում խաղացել է Ելիզավետա Յորսկիի դերը։ Ֆրեյան հաջորդ հեռուստատեսային դերը խաղացել է XVII դարում Մեծ Բրիտանիայում և ԱՄՆ-ում տեղի ունեցած իրադարձությունների մասին պատմող Channel 4 հեռուստաալիքի «Նոր աշխարհ» պատմական մինի-սերիալում։


== Անձնական կյանք ==
Ֆրեյան ունի երկու եղբայր՝ Հյուգո և Ալեքս։ Նա ազատ տիրապետում է ֆրանսերենին և նվագում է դաշնամուր։ 2005 թվականին Շոտլանդիայի ազգային երիտասարդական երգչախմբում հանդես է եկել որպես մեցցո-սոպրանո։ 2012 թվականին նա, ըստ FHM ամսագրի բրիտանական հրատարակության տարբերակի, տարվա 100 ամենասեքսուալ կանանց ցուցակում գրավել է 78-րդ տեղը ։ 2013 թվականին Screen International ամսագիրը նրան անվանել է «Մեծ Բրիտանիայի ապագա աստղ»։


== Ֆիլմագրություն ==


== Թատերական բեմականացումներ ==


== Մրցանակներ և անվանակարգեր ==


== Ծանոթագրություններ ==